28/11/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do convenio colectivo da empresa “UTE Limpiezas Puerto A Coruña II”, 2019-2020 para o persoal adscrito ao servizo de limpeza e recollida de residuos do porto da Coruña

Logo de constituírse a comisión negociadora do convenio colectivo da empresa “UTE LIMPIEZAS PUERTO A CORUÑA II”, 2019-2020 para o persoal adscrito ao servizo de limpeza e recollida de residuos do Porto da Coruña (código de convenio: 15100902012019), subscríbese o convenio colectivo polas partes lexitimadas e solicítase a súa inscrición e publicación con data 02 de outubro de 2019. Con data 20 de novembro de 2019 achéganse as alegacións e documentación pertinentes logo do requirimento de data 14 de novembro de 2019. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG Núm 222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición do convenio colectivo da empresa“UTE LIMPIEZAS PUERTO A CORUÑA II”, 2019-2020 para o persoal adscrito ao servizo de limpeza e recollida de residuos do Porto da Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG Núm 18, de 25 de xaneiro de 2018). De acordo con todo o indicado, RESOLVO: 1. A inscrición, no rexistro de convenios e acordos colectivos de traballo da Comunidade Autónoma de Galicia, do convenio colectivo da empresa “UTE LIMPIEZAS PUERTO A CORUÑA II”, 2019-2020 para o persoal adscrito ao servizo de limpeza e recollida de residuos do Porto da Coruña.2. A remisión do convenio colectivo da empresa “UTE LIMPIEZAS PUERTO A CORUÑA II”, 2019-2020 para o persoal adscrito ao servizo de limpeza e recollida de residuos do Porto da Coruña ao Boletín Oficial da provincia da Coruña para a súa publicación. A Coruña, 22 de novembro de 2019 O xefe territorial de economía, emprego e industria Nawfal Ortiz Landazuri Lakhdar O presente convenio colectivo aplicarase a todo o persoal da U. T. E. Limpiezas Puerto A Coruña II adscrito o servizo de limpeza do porto da Coruña. Con independencia da súa publicación no B. O. P., este convenio iniciará a súa vixencia o 1 de xaneiro de 2019 ata o 31 de decembro de 2020, prorrogándose por anos sucesivos de non ser denunciado con un mes de antelación a conclusión do ano natural. Unha vez denunciado será prorrogado anualmente, de maneira indefinida, ata que sexa substituído por un novo convenio colectivo negociado a nivel de empresa, sen que sexa de aplicación o plazo establecido no art.86.3 do E. T. As condicións aquí pactadas vinculan á totalidade dos produtores do centro de traballo ó día da sinatura ou que no futuro puidesen contratarse. Calquera mellora que viñesen gozando os traballadores superior ó aquí pactado, garantirase estritamente “ad personam”. As condicións económicas establecidas neste convenio compesarán e absorberán as existentes no intre da súa sinatura, respectando o estipulado no artigo 4º. Os aumentos de retribucións que se puidesen producir no futuro por disposicións de xeral aplicación só poderán afectar ó pactado se, consideradas en cómputo anual, superan ás aquí pactadas; no caso contrario serán absorbidas e compensadas por estas, substituíndo o presente convenio nos termos do capítulo III deste. Será de inmediata aplicación o convenio colectivo xeral do sector de saneamiento público, limpieza viaria, riegos, recogida, tratamiento y eliminación de residuos, limpieza y conservación de alcantarillado, ou, se é o caso, o que o substitúa en todo o aquí non pactado, ou que, estándoo, sexa máis beneficioso para os traballadores, é dicir, que non se realizará unha comparación global, senón conceptual, o que implica que cada mellora que exista naquel convenio será automaticamente de aplicación ós traballadores afectados por este, tanto se neste non existe a cláusula de referencia como, aínda existindo, se a mellorase. Non será de aplicación o convenio colectivo antes mencionado no relativo ó previsto no capítulo III (Condicións Económicas) deste convenio. Ambas partes acordan establecer unha comisión mixta como órgano de interpretación e vixilancia co cumprimento do pactado neste convenio colectivo, que terá a súa sede nos locais do centro de traballo no peirao de San Diego na antiga nave de Grúas no Porto de A Coruña con C. P. A comisión mixta estará integrada paritariamente polo representante dos traballadores e o representante da empresa, asinantes deste convenio. A comisión será convocada por calquera das partes, bastando para elo unha comunicación escrita na que se expresen data, lugar e hora para a celebración da xuntanza, na que deberá contestar a outro parte nun prazo no superior a tres días. A xuntanza celebrarase no prazo improrrogable de 10 días dende a recepción da comunicación da mesma pola outra parte. Son función da comisión mixta as seguintes: - Interpretación do convenio colectivo. - Vixilancia e cumprimento do convenio. - Facultade de conciliación previa daquelas cuestións a sexan sometidas de común acordo polas partes. - Clasificación profesional. - Resto de función establecidas ao longo do articulado do convenio. - No caso de discrepancias no seo da comisión mixta, estas poden por acordo das partes, someterse aso sistemas non xudiciais de solución de conflitos establecidos no AGA. A xornada de traballo será de 39 horas semanais, de luns a sábados, dispoñendo os traballadores de dez minutos diarios para aseo persoal ó rematar cada unha das xornadas laborais de mañá e tarde, que contarán como xornada para tódolos efectos, non podendo ser descontados desta mesma no caso de non lle da-la utilidade mencionada. Do mesmo xeito, os traballadores que teñan xornada continúa dispoñerán de quince minutos diarios para o descanso así como de dez minutos diarios para aseo persoal ó rematar cada unha das xornadas laborais, que contarán como xornada para tódolos efectos, non podendo ser descontados desta mesma no caso de non lle da-la utilidade mencionada. Establécese o Sábado Santo e o 16 de xullo (Virxe do Carme) como festivos non recuperables. Todo o persoal adscrito a este convenio gozará anualmente de 31 días de vacacións retribuídas, ou a parte proporcional que lle corresponda en función da data da súa incorporación á empresa. O desfrute das vacacións será rotatorio, sendo o periodo de disfrute destas dos meses de Xuño a Setembro, e decir, o traballador que un ano disfrute as súas vacacións durante o mes de Xuño, o ano seguinte tocaralle disfrutalas no seguinte mes, que neste caso sería no mes de Xullo, e así sucesivamente ata chegar o mes de Setembro, onde se volvería a empezar. As vacacións retribuiranse cunha mensualidade, agás o complemento de transporte. Poderase modificalo calendario vacacional aprobado segundo o exposto anteriormente sempre e cando sea de mutuo acordo entre o traballador afectado, o representante dos traballadores e a empresa. O salario base do persoal afectado por este convenio será o que, para cada categoría, se establece na táboa salarial anexa, retribuíndose este por días naturais. A antigüidade consistirá en tres bienios do cinco por cento e posteriores quinquenios do sete por cento, calculados sobre o salario base de cada un dos produtores. Establécese un plus de asistencia, que se aboará por días efectivos de traballo, na contía de 2,73€ por día, contándose para estes efectos 299 días no ano natural. O actual plus de incentivos mensual para todo o persoal, queda fixado en 464,02€, mensuais. Percibirá este plus mensual o operario que efectúe este cometido, e será de 112,20€, mensuais. Percibirá este plus mensual o operario que efectúe este cometido, e será de 35,07€, mensuais. Para supli-los gastos ocasionados polo transporte ó centro de traballo establécese un plus extrasalarial, que se aboará por días efectivos de traballo, na contía de 2,29€ por día, contándose para estes efectos 274 días no ano natural. Ós traballadores que a 1 de xaneiro do 2001 viñan percibindo o plus voluntario, seguiráselles aboando este; sendo o carácter do dito plus de contía fixa e non absorbible. A contía deste será a percibida, por cada traballador. Os traballadores terán dereito a percibir, sen que chegue o día sinalado para o cobramento, anticipos a conta do traballo xa feito, non podendo ser superior ó 90 por cento do realmente traballado. A empresa aboará as retribucións mensuais o último día de cada mes, e se este cadrase en festivo, farao o día anterior. A empresa concederá unha hora para o cobramento cando o pagamento se faga mediante talón bancario. Establécense tres pagas extraordinarias: beneficios, xullo e decembro. As pagas de xullo e decembro retribuiranse semestralmente. A paga de xullo (reportaranse do 1 de xaneiro ó 30 de xuño). Aboarase coa mensualidade de xuño. A paga de decembro (retribuirase do 1 de xullo ó 31 de decembro). Aboarase o día 15 de decembro. A paga extraordinaria de beneficios retribuirase do 1 de xaneiro ó 31 de decembro, e aboarase o día 15 de marzo do ano seguinte. As pagas extraordinarias aboaranse a razón de 30 días de salario base mais antigüidade. Acórdase para o ano 2020 unha revisión anual automática sobre tódolos conceptos económicos que lles garantice os traballadores o I. P. C. real do ano anterior, publicado por INE ou organismo que o sustitúa. E dicir, acórdase para o ano 2020 o incremento de tódolos conceptos económicos ó I. P. C. real do ano 2019. No caso de prórroga, de acordo co artigo 2 do convenio, por un ou máis anos e únicamente a partir do ano 2021, inclusive, efectuarase unha revisión anual automática sobre tódolos conceptos económicos que lles garantice ós traballadores o I. P. C. real do ano anterior, publicado polo INE ou organismo que o sustitúa. E decir, acórdase para o ano 2021, e posteriores, o incremento de tódolos conceptos económicos ó I. P. C. real do ano 2020, e así sucesivamente. No caso de que o I. P. C. real do ano anterior, publicado polo Ine ou organismo que o sustitúa sexa negativo, e dicir “deflación”, a revisión anual sobre tódolos conceptos económicos dos traballadores non se verán afectados en ningún caso, garantizandolles os traballadores os mesmos conceptos económicos que viñan percibindo, sen que estes se vexan mermados pola aplicación do I. P. C. negativo. A hora extra, sempre e cando sexa necesario realizalas, aboaranse a 16,43€ as realizadas os días laborables e a 18,77€ as realizadas en días festivos ou nocturnas. Poderase cambiar as horas extras por tempo libre, sempre e cando sexa de mutuo acordo entre o traballador, o representante dos traballadores e a empresa. Cambiarase a hora extra laborable, por unha hora e media de tempo libre. Cambiarase a hora extra festiva ou nocturna, por dúas horas de tempo libre. O traballador poderá acumular as horas de tempo libre obtidas a cambio da realización de horas extra para o disfrute en días enteiros, sendo sinalado os días de disfrute polo traballador que deberá avisar á empresa con 15 días de antelación para que esta poida organizar o servizo. No caso de incapacidade transitoria por enfermidade común, a empresa completará as prestacións da Seguridade Social ou organismo que o substitúa ata o cen por cento de tódolos conceptos económicos desde o día 4 desta, agás horas extraordinarias. No caso de que a incapacidade transitoria requira hospitalización, aboarase o cen por cento desde o primeiro día desta. No caso de incapacidade transitoria por accidente, a empresa completará ata o cen por cento de tódolos conceptos económicos desde o primeiro día desta. Ó se inicia-la vixencia deste convenio créase, pola parte económica e pola súa conta, un fondo de anticipos para os traballadores afectados por este convenio colectivo que se concederán a solicitude individual de acordo co que segue: 1) Os anticipos concederanse por rigorosa orde de solicitude.2) A contía máxima do anticipo será de 937,49€ por traballador.3) A amortización da cantidade solicitada será do 10 por cento mensual a partir da mensualidade seguinte á adxudicación deste.4) Non se terá dereito a novos anticipos ata que se amortice o anterior.5) Estes anticipos concederanse con independencia do previsto no artigo 18º do convenio.6) No caso de discrepancia, esta será resolta pola comisión paritaria. A empresa entregará a cada productor, anualmente, dous traxes de verán e dous polos, dous traxes de inverno e dúas camisas e un polar, un traxe de augas, un anorak cada dous anos, botas de seguridade e botas de auga e guantes según necesidades, dúas toallas, xabón para a ducha e papel hixiénico. Anualmente realizarase, como mínimo, unha revisión médica a tódolos traballadores, en horas de traballo e por conta da empresa. A través da mutua de accidentes e enfermidade profesional que a empresa ten concertada. Os traballadores terán dereito a permisos retribuídos nos seguintes supostos, sen prexuízo do disposto no artigo 37 do Estatuto dos Traballadores: a) Dezaoito días naturais no caso de matrimonio. b) Cinco días naturais no caso de enfermidade grave de familiar en primeiro grao. c) Catro días naturais no caso de falecemento, accidente, hospitalización ou intervención quirúrgica sen hospitalización que precise reposo domiciliario dalgún familiar en primeiro grao. d) Dous días naturais no caso de falecemento ou enfermidade grave, accidente, hospitalización ou intervención quirúrgica sen hospitalización que precise reposo domiciliario de familiar en segundo grao, nos casos que téñase que facer desprazamento o permiso será de catro días. e) Un día natural por falecemento de familias en terceiro grao. f) Seis días naturais por nacemento de fillos. g) Un día natural por traslado de domicilio habitual. h) O goce dos permisos necesarios para concorrer a exames, cando curse estudios para obtención dun título académico ou profesional; deberá acreditarse a concorrencia ós ditos exames. i) O tempo necesario para asistencia a consulta. j) Polo tempo necesario para o cumprimento dun deber público ou persoal. k) Polo tempo necesario para a renovación do carné de conducir ou identidade. l) Durante o ano concederase vinte e oito horas retribuídas por asuntos propios, terase que avisar cunha antelación de 15 días á empresa, non podendo coincidir dous traballadores nas mesmas datas de disfrute. Durante o ano concederanse ata un máximo de catro días de licencias non retribuídas por petición e segundo as necesidades dos traballadores. A empresa subscribirá unha póliza de seguro colectivo a prol de todos e cada un dos traballadores afectados por este convenio, por un capital de 28.125,31€, para continxencias de morte, incapacidade permanente total, incapacidade permanente absoluta ou grande invalidez, derivados calquera deles de accidente laboral, incluído o accidente in itinere. Asimesmo a póliza terá unha cobertura, de 4.687,60€ por traballador, para sufragar os gastos de enterro en caso de morte dos traballadores. A empresa estará na obriga da entrega dunha copia da póliza de seguro ó representate dos traballadores cada ano. A empresa confeccionará un modelo de xustificantes de asistencia a consulta médica para uso dos traballadores. No caso de enfermidade, este volante, selado ou asinado polo médico, será xustificante suficiente do tempo de ausencia do traballador. O crédito horario dos representantes legais dos traballadores será acumulable anualmente. Será de aplicación o capítulo XI e os artigos 49.- Estabilidade no emprego, artigo 50.- Subrogación de persoal, artigo 51.- Supostos de agrupación ou división de contratas, artigo 52.- Documentos a facilitar pola empresa saínte á empresa entrante e artigo 53.- Prórroga provisional de contido e efectos, do convenio colectivo do sector de saneamento público, limpeza viaria, riegos, recollida, tratamento e eliminación de residuos, limpeza e conservación de alcantarillado do B. O. E.30 de xullo de 2013, ou os preceptos sobre tales materias, que poderán ser pactados no convenio colectivo do sector que substitúa ao publicado no BOE 30 de xullo de 2013. Cando se organicen cursos de formación e perfeccionamento e, voluntariamente o realicen os traballadores con previa autorización da empresa, os gastos da matriculación ou curso correrá ao cargo da mesma. Para a realización de exames ou cursos oficiais que leven ao perfeccionamento profesional para o centro do traballo, o traballador posuirá a correspondente licenza con dereito a retribución coa obrigación de xustificar tanto a formación da matrícula ou do curso como haber asistido a eles. Por exemplo, seguridade e hixiene, prevención de riscos laborais, renovación do CAP (Certificado de Aptitude Profesional), etc. As empresas velarán activamente porque se respete o principio de igualdade no traballo a todos os efectos. Se no lugar de traballo reúnese as persoas de diferente sexo, raza, extracción social e capacidade física, e trátaselles por igual contribúe a reducir as tensión e crear un ambiente de traballo libre de discriminacións. Para o referido ao artigo 85.1 do E. T sobre medidas dirixidas a promover a igualdade de trato e de oportunidades entre mulleres e homes no ámbito laboral estarase ao disposto na lexislación vixente. A empresa recoñece o dereito dos empregados/as a traballar nun medio exento de riscos de acoso sexual e comprométese a non permitir nin tolerar ningún comportamento desa natureza. Primeira.- Páctase no presente convenio colectivo que nos supostos de extinción dos contratos de traballo do persoal adscrito ó centro de traballo de aplicación deste convenio, ben por causas obxectivas ó amparo do establecido no artigo 52 do Estatuto dos traballadores, ou ben por despedimento disciplinario de acordo co establecido no artigo 54 do xa citado Estatuto dos traballadores, a indemnización que, se é o caso, corresponda por despedimento, e no suposto de que este sexa declarado improcedente, calcularase a razón de 45 días de salario por ano de servizo, cun máximo de 42 mensualidades. Primeira.- Non operará no presente convenio a mobilidade xeográfica prevista no artigo 40 do Estatuto dos traballadores, estando o persoal comprendido dentro do ámbito de aplicación deste convenio suxeito á prestación de servizos dentro do obxecto da concesión administrativa, neste caso a limpeza e recollida de residuos do porto da Coruña. Segunda.- En todo o non previsto neste convenio colectivo haberá que aterse ó disposto no convenio colectivo del sector de saneamiento público, limpieza viaria, riegos, recogida, tratamiento y eliminación de residuos, limpieza y conservación de alcantarillado do B. O. E.30 de xullo de 2013, Estatuto dos traballadores, Lei orgánica de liberdade sindical e demais lexislación vixente que poida resultar de aplicación, no seu caso. Terceira.- Os atrasos salariais derivados da aplicación deste convenio colectivo aboaranse na mensualidade da súa sinatura ou, se é o caso, de ser isto imposible, aboaranse na mensualidade seguinte. Táboa salarial convenio U. T. E. Limpiezas del Puerto de A Coruña II ano 2019 para o centro de traballo do porto da Coruña. Prorrateos segundo conceptos -Plus de conductor: 112,20€ mensuais (para o persoal que efectúe este servicio). -Plus de varredora: 35,07€ mensuais (para o persoal que efectúe este servicio). Táboa salarial estimada convenio U. T. E. Limpiezas del Puerto de A Coruña II ano 2020 para o centro de traballo do porto da Coruña. Prorrateos segundo conceptos -Plus de conductor: 113,10€ mensuais (para o persoal que efectúe este servicio). -Plus de varredora: 35,35€ mensuais (para o persoal que efectúe este servicio).